**Előterjesztés**

**Tevel Község Önkormányzata Képviselő-testületének 2016. február 15-ei ülés 4. napirendi pontjához**

**Tárgy**: Javaslat Tevel Község Önkormányzata Képviselő-testületének a közterületek filmforgatási célú használatáról szóló 10/2013. (X.1.) önkormányzati rendeletben megállapított díjak módosítására.

**Előadó:** Héri Lászlóné polgármester

**Előterjesztést készítette**: Budainé Szomolai Csilla aljegyző

**Tisztelt Képviselő-testület!**

A mozgóképről szóló 2004. évi II. törvény (a továbbiakban: Mozgóképtv.) 34. § (3) bekezdés szerinti a települési önkormányzat képviselő-testülete a települési önkormányzat tulajdonában álló közterületek filmforgatás célú használatát legfeljebb a 3. mellékletnek megfelelő mértékben meghatározott díj ellenében biztosíthatja. A 3. melléklet szerinti legmagasabb díjak 2014. január 1-jétől a Központi Statisztikai Hivatal által a 2012. évre közzétett éves fogyasztói árindexek szorzatával növelt mértékben, ezt követően évente a tárgyévet megelőző második évre közzétett éves fogyasztói árindexek szorzatával növelt mértékben emelkednek.

A törvény kötelezettséget írt elő a települési önkormányzatoknak, hogy a törvény kihirdetésétől számított 30 napon belül alkossanak önkormányzati rendeletet a törvényben meghatározott rendelkezések alapján a közterületek filmforgatási célú igénybevételéről.

Ennek a kötelezettségnek az önkormányzat a 10/2013. (X.1.) önkormányzati rendelet megalkotásával eleget tett. A rendeletben a megállapított díj emelése viszont az önkormányzat mérlegelési jogkörébe tartozik, hiszen a törvény a díjmegállapítás mértékére legfeljebb a Mozgóképekről szóló tv. 3. mellékletében meghatározott mértékű díjat határozhat meg, ennél több nem lehet.

A Központi Statisztikai Hivatal által a 2014. évre közzétett éves fogyasztói árindex: 99,8 %.

A közterületek filmforgatási célú használatáról szóló 10/2013. (X.1.) önkormányzati rendelet 5. § (1) bekezdése alapján:

„A közterület filmforgatási célú használatáért:

1. forgatási helyszín esetén *540* ft/m2/nap
2. technikai kiszolgálás esetén *323* ft/m2/nap,
3. stáb parkolás esetén *215* ft/m2/nap

közterület-használati díjat kell fizetni.”

Mivel az elfogadott díjak árindex-el történő szorzata nem eredményez emelkedést, így javaslom a megállapított díjak változatlanul hagyását.

**Kérem a Tisztelt Képviselő-testületet, hogy az előterjesztést megvitatni, és a határozati javaslatot elfogadni szíveskedjen!**

Tevel, 2016. február 5.

 **Héri Lászlóné s.k.**

 **polgármester**

**Határozati javaslat:**

…/2016.(…….) Kt. határozat

Javaslat a közterületek filmforgatású célú használatára megállapított díjak módosításáról

Tevel Község Önkormányzata Képviselő-testülete a mozgóképről szóló 2004. évi II. törvény 34. § (3) bekezdése alapján megtárgyalta a közterületek filmforgatású célú használatáról szóló 10/2013. (X.1.) önkormányzati rendelet 5. § (1) bekezdésében meghatározott díjak módosítására vonatkozó előterjesztést és úgy határozott, hogy azokat nem módosítja.

Határidő: 2016. február 29.

Felelős: Héri Lászlóné polgármester